ગઈ ૧૪ જાન્યુઆરીએ આપણે અહીં મકરસંક્રાંતિ ઊજવી એ દિવસે પોલેન્ડના ડાન્સ્ક શહેરમાં યોજાયેલા એક ચેરિટી પ્રોગ્રામમાં શહેરના મેયર પાવેલ આદમોવિચ સ્ટેજ પર ઊભા ઊભા તડતડ સળગતી ફૂલઝડી હલાવી રહ્યા હતા (અને સામે ઓડિયન્સમાંના લોકો પણ પોતપોતાના હાથમાં ફૂલઝડીઓ ઘુમાવી રહ્યા હતા) ત્યારે અચાનક સ્ટેજ પર ૨૭ વર્ષના એક જુવાને ઝડપભેર આવીને પાવેલની છાતીમાં સાદું, નાનકડું ચપ્પુ ઘુસાડી દીધું અને ચપ્પુ હૃદયને એવી રીતે ચીરી ગયું કે પાંચ કલાકની શસ્ત્રક્રિયા પણ ૫૩ વર્ષના પાવેલને બચાવી ન શકી.